
REFERAT DE APROBARE A PROIECTULUI DE HOTĂRÂRE
[bookmark: _Hlk149041550]privind stabilirea modalității de plată a  cotizației anuale pe care Municipiul Timișoara
o plătește, în calitate de membru fondator, la Organizația de Management
al Destinației Timișoara


1. Descrierea situaţiei actuale
Constituirea Asociaţiei pentru Promovarea Timişoarei, în baza Ordonanţei de Guvern nr. 26/2000 cu privire la asociaţii şi fundaţii, a fost aprobată prin Hotărârea Consiliului Local al Municipiului Timișoara nr. 285/27.07.2021. În luna noiembrie 2021 a fost aprobată HCL nr. 442/23.11.2021 pentru modificarea  HCL nr. 285/27.07.2021 privind constituirea Asociaţiei pentru Promovarea Timișoarei şi aprobarea statutului asociaţiei.
Membrii fondatori ai asociației sunt Municipiul Timișoara, Attrius Developments SRL (Iulius Town), Organizația Patronală HO-RE (Hoteluri și restaurante) Timișoara și Asociația Breasla Ghizilor.  Asociația a dobândit personalitate juridică prin Încheierea civilă nr. 967/25.01.2022 a Judecătoriei Timișoara și este înregistrată în Registrul Special – Asociații aflat la grefa Judecătoriei Timișoara, la  nr.12/ 02.02.2022.
Asociația a devenit operațională începând cu luna aprilie 2022. Prin Hotărârea Consiliului Local al Municipiului Timișoara nr. 311/25.07/2023 s-a aprobat  modificarea denumirii și a Statutului Asociației pentru Promovarea Timișoarei, precum și depunerea  dosarului de avizare ca Organizație de Management al Destinației Timișoara. În baza documentației depuse, Ministerul Economiei, Antreprenoriatului și Turismului a emis Avizul nr. 16/02.08.2023 Organizației de Management al Destinației Timișoara (OMD local).  Prin Încheierea civilă nr. 22955/1710.2023 a Judecătoriei Timișoara, pronunțată în dosarul nr. 26929/325/2023 s-a încuviințat modificarea actelor constitutive ale asociației, cu privire la modificarea denumirii asociației, a statutului, a transformării asociației în organizație de management al destinației, precum și a componenței Consiliului Director și s-a dispus înscrierea modificărilor survenite în Registrul Special – Asociații aflat la grefa Judecătoriei Timișoara.  

2. Schimbări preconizate şi rezultate aşteptate
Organizaţiile de Management al Destinaţiei (O.M.D.) reprezintă o nouă formă de gestionare a destinaţiilor turistice, care contribuie la dezvoltarea turismului, cu implicaţii directe în creşterea circulaţiei turistice și a volumului de încasări din turism.
Organizația de Management al Destinației Timișoara va beneficia de o finanțare adecvată și previzibilă, prin stabilirea cu claritate a modalității de plată a cotizației anuale, respectiv a sumelor colectate din taxa specială pentru promovare turistică a Municipiului Timișoara. 

3. Alte informații se regăsesc în Raportul de specialitate al compartimentului de resort. 




4. Concluzii
Având în vedere normele legislative în vigoare şi cele expuse mai sus, considerăm necesară și oportună adoptarea proiectului de hotărâre privind stabilirea modalității de plată a cotizației anuale pe care Municipiul Timișoara o plătește, în calitate de membru fondator, la Organizația de Management al Destinației Timișoara și îl supunem dezbaterii și aprobării plenului Consiliului Local al Municipiului Timișoara. 

